Յոհաննա Բասանի

**Յոհաննա Բասանի** (գերմաներեն՝ *Johanna Bassani.* ), ավստրիացի դահուկորդուհի։ Մասնագիտացել էր համակցված դահուկավազքի և դահուկացատկի մարզաձևերում:Պատանեկան ձմեռային օլիմպիական խաղերի արծաթե մեդալակիր խառը փոխանցումավազքում ( 2020 թ .): Աշխարհի պատանեկան առաջնության մասնակից ( 2020 թ. ): Ավստրիայի ազգային առաջնության մեդալակիր։

## Կարիերա
Տասներկու տարեկանում Յոհաննան հաղթել է իր հայրենի քաղաքի՝ Ատնանգ-Պուխհայմի դահուկավազքի առաջնությունում։ Այդ ժամանակահատվածում միաժամանակ հաճախել է թեթև աթլետիկայի պարապմունքների։ 2013 թվականին մասնակցել է չորս աշտարակների մանկական մրցաշարի երկու մրցումների։ Դահուկացատկով սկսել է զբաղվել 2016 թվականից՝ հաճախելով Այզեներցի նորաբաց Էրցբերգ Արենայում գործող Հյուսիսային ուսումնական կենտրոնում (գերմ՝. Nordisches Ausbildungszentrum ; NAZ)   կազմակերպվող թե՛ դահուկացատկի և թե՛   պրոֆեսիոնալ դահուկավազքի պարապմունքներին։ Մարզումներից մեկի ժամանակ Զեեֆելդի դահուկացատկի աշտարակից ցատկելիս վայր է ընկել և ողնաշարի կոտրվածք ստացել, սակայն վերադարձել է սպորտ ։

Բասանին 2018 և 2019 թվականներին OPA խաղերում բրոնզե մեդալներ է նվաճել սկանդինավյան թիմային մրցումներում։  2018 թվականի մարտին Շո-Նյովում առաջին անգամ մասնակցել է ալպյան գավաթի խաղարկությանը դահուկորդների մրցումներում և տեղ գրավել երրորդ տասնյակում, իսկ համակցված դահուկավազքի մրցումներում  զբաղեցրել է 7-րդ, Gundersen HS60/4&nbsp;կմ մրցաձևում՝ 6-րդ տեղը։

2019/2020 մրցաշրջանում նա սկսեց հանդես գալ ավելի բարձր վարկանիշային մրցումներում։ 2019 թվականի օգոստոսին Կլինգենթալում իր նորամուտը կատարեց ամառային գրան պրիում։ 2019 թվականի սեպտեմբերին Պրեդացոյում առաջին անգամ կանգնեց ալպյան գավաթի խաղարկության մրցափուլերից մեկի պատվո հարթակին՝ զբաղեցնելով 2-րդ տեղը Gundersen HS106/2.5&nbsp;կմ մրցաձևում, և կրկնեց այդ հաջողությունը 2019 թվականի դեկտեմբերին Զեեֆելդում ։ Նա նաև իր կարիերայի լավագույն արդյունքները գրանցեց լեռնադահուկային ցատկում՝ գրավելով 6-րդ տեղը Պրեդացոյում և 5-րդ տեղը՝ Զեեֆելդում։   Այս մեկնարկներից երկրորդը նաև նրա վերջինն էր իր կարիերայում՝ FIS- ի հովանու ներքո անցկացվող դահուկացատկի միջազգային պաշտոնական մրցումներում ։ Նա 2019/2020 մրցաշրջանում 286 միավորով զբաղեցրեց 3-րդ տեղը  սկանդինավյան Alpen Cup-ի ընդհանուր դասակարգման մեջ՝ զիջելով միայն Լիզա Հիռներին և Աննիկա Սիեֆին։

Յոհաննան 2020 թվականի հունվարին Պրեմանոնում մասնակցեց պատանեկան ձմեռային օլիմպիական խաղերին և Gundersen HS90/4&nbsp;կմ մրցաձևի անհատական մրցումներում զբաղեցրեց 8-րդ տեղը, իսկ խառը փոխանցումավազքում Ավստրիայի հավաքականի իր թիմակից անդամների հետ նվաճեց արծաթե մեդալ։ 2020 թվականի փետրվարին նա կատարեց իր դեբյուտը մայրցամաքային գավաթի խաղարկությունում՝ զբաղեցնելով 11-րդ տեղը։ 2020 թվականի մարտին մասնակցեց Օբերվիզենթալում անցկացված աշխարհի պատանեկան առաջնությանը ՝ Gundersen HS105/5&nbsp;կմ մրցաձևում անհատական հաշվարկով զբաղեցնելով 15-րդ տեղը։ Այդ նույն ամսին Նիժնի Տագիլում երկու անգամ զբաղեցրեց 6-րդ տեղը մայրցամաքային գավաթի խաղարկությունում (երկու դեպքում էլ Գյունդերսեն HS97/5&nbsp;կմ մրցաձևում)։ Սրանք նրա կարիերայի վերջին մեկնարկներն էին՝ FIS-ի հովանու ներքո անցկացվող սկանդինավյան պաշտոնական միջազգային մրցումներում ։

Բասանին սկանդինավյան համակցված դահուկավազքի Ավստրիայի առաջնության մեդալակիր է. 2019 թվականի հոկտեմբերին Ցագգունսում նա նվաճեց Ավստրիայի առաջնության արծաթե մեդալ անհատական մրցումներում (Gundersen HS108/5&nbsp;կմ մրցաձևում)՝ պարտվելով միայն Լիզա Հիռներին։

Յոհաննան մահացավ է 2020 թվականի մայիսի 5-ին՝ 18 տարեկան հասակում։

## Աշխարհի պատանեկան առաջնություն
### Անհատական հաշվարկ

### Բասանիի մեկնարկները աշխարհի պատանեկան առաջնությունում – մանրամասն

## Պատանեկան օլիմպիական խաղեր
### Անհատական հաշվարկ

### Թիմային հաշվարկ

### Բասանիի մեկնարկները պատանեկան օլիմպիական խաղերում – մանրամասն

## Մայրցամաքային գավաթի խաղարկությունում
### Տեղեր մայրցամաքային գավաթի խաղարկության ընդհանուր դասակարգման մեջ

### Տեղեր մայրցամաքային գավաթի խաղարկության անհատական մրցումներում

## Ամառային գրան պրի
### Տեղեր ամառային գրան պրիի ընդհանուր դասակարգման մեջ

### Տեղեր ամառային գրան պրիի անհատական մրցումներում

## Ալպյան գավաթի խաղարկություն
### Տեղեր Ալպյան գավաթի խաղարկության ընդհանուր դասակարգման մեջ

### Ալպյան գավաթի խաղարկության պոդիումային տեղերը ժամանակագրական կարգով

### Տեղեր Ալպյան գավաթի խաղարկության անհատական մրցումներում

## Պատանեկան գավաթ
### Պատանեկան գավաթի խաղարկությունում զբաղեցրած ընդհանուր դասակարգման տեղերը

### Տեղեր պատանեկան գավաթի խաղարկության անհատական մրցումներում
#### Պատանեկան գավաթ II

## Ծանոթագրություններ

## Արտաքին հղումներ
* 
* 

Կատեգորիա:2002 ծնունդներ
Կատեգորիա:2020 մահեր
Կատեգորիա:Դահուկորդներ
Կատեգորիա:Ինքնասպաններ
Կատեգորիա:Մարզիկներ այբբենական կարգով
Կատեգորիա:Մարզուհիներ